প্রাথমিক স্বাস্থ্যসেবা

প্রাথমিক স্বাস্থ্যসেবা বলতে "প্রয়োজনীয় স্বাস্থ্যসেবা" কে বুঝানো হয় যেগুলো বৈজ্ঞানিকভাবে সঠিক এবং সামাজিকভাবে গ্রহণযোগ্য পদ্ধতি ও প্রযুক্তি। এটি হলো সার্বজনীন স্বাস্থ্যসেবা যা কোন সম্প্রদায়ের প্রত্যেক ব্যক্তি এবং পরিবার গ্রহণ করতে পারে।World Health Organization. Declaration of Alma-Ata.  Adopted at the International Conference on Primary Health Care, Alma-Ata, USSR, 6–12 September 1978. প্রচলিত স্বাস্থ্যসেবা ব্যবস্থার বাইরে প্রাথমিক স্বাস্থ্যসেবা হলো স্বাস্থ্য বিষয়ে একটি প্রচেষ্টা যা স্বাস্থ্যসমতার উপর জোড় দেয়।Public Health Agency of Canada. About Primary Health Care. Accessed 12 July 2011. প্রাথমিক স্বাস্থ্যসেবার মাঝে সকল ক্ষেত্র অন্তর্ভুক্ত যেগুলো স্বাস্থ্যের সাথে সম্পৃক্ত, যেমন স্বাস্থ্য সেবাসমূহ, পরিবেশ এবং জীবনযাত্রা।White F. Primary health care and public health: foundations of universal health systems. Med Princ Pract 2015  বিশ্ব স্বাস্থ্য সংস্থা, বা ডাব্লিউএইচও প্রাথমিক স্বাস্থ্যসেবার লক্ষ্যকে তিনটি ভাগে বিবরণ করে "জনগণ এবং সম্প্রদায়ের ক্ষমতায়ন, বিভিন্ন নীতি; এবং স্বাস্থ্য সেবাসমূহের মূল হিসেবে প্রাথমিক সেবা এবং প্রয়োজনীয় স্বাস্থ্য কার্যক্রম।" এই সংজ্ঞানুসারে, অসুস্থ বা অক্ষম অবস্থায় কোন ব্যক্তিকে সাহায্য করাই প্রাথমিক স্বাস্থ্য সহায়তার কাজ নয়, বরং এই ধরনের সমস্যা দূর করাও এটির কাজ।

পটভূমি এবং সমালোচনা

খালিপায়ের ডাক্তার
চীনের "খালিপায়ের ডাক্তার" প্রাথমিক স্বাস্থ্যসেবা প্রদানে একটি অনুপ্রেরণা ছিল কারণ তারা মাঠ পর্যায়ে পেশাদার স্বাস্থকর্মী থাকার কার্যকারিতা প্রদর্শন করেছিল। খালিপায়ের ডাক্তাররা গ্রামের স্বাস্থ্যকর্মীদের থেকে ভিন্ন বিভাগে ছিল যারা গ্রাম্য এলাকায় বাস করতো এবং প্রাথমিক স্বাস্থ্যসেবা প্রশিক্ষণ গ্রহণ করতো। তারা নগর থেকে গ্রামে বেচি কাজ করতো, আর প্রতিকার থেকে প্রতিরোধমূলক কার্যক্রমে বেশি জোর দিত। তারা আধুনিক ও পরম্পরাগত উভয় ওষুধই প্রদান করতো। এই খালিপায়ের ডাক্তাররা কম খরচের ছিল, এবং বিশেষ করে তারা মানুষকে প্রতিরোধ ও স্বাস্থ্যবিধি সম্পর্কে জ্ঞান দিয়ে আত্ম - সচেতন করত। ১৯৬০এর দশকে চীনে খালিপায়ের ডাক্তারদের সংখ্যা নাটকীয়ভাবে বৃদ্ধি পায়।

 সমালোচনা 
যদিও আলমা আটা ঘোষণার পর বেশিরভাগ দেশ প্রাথমিক স্বাস্থ্যসেবার ধারণাকে পছন্দ করেছিল, তবুও এই ধারণাটি খুব বেশি “আদর্শবাদী” এবং “একটি অবাস্তব সময়সীমা”র জন্য সমালোচিত হয়। সেরা পরিচিত গঠন হলো নির্বাচিত প্রাথমিক স্বাস্থ্যসেবা (উপরে বর্ণিত)। নির্বাচিত প্রাথমিক স্বাস্থ্যসেবার ছোট লক্ষ্য ছিল এবং নির্দিষ্ট স্বাস্থ্য খাতে বিনিয়োগ করে, কিন্তু এটি রোগ হওয়ার সামাজিক কারণগুলো নিয়ে কাজ করেনা। যার কারণে, নির্বাচিত প্রাথমিক স্বাস্থ্যসেবা সমালোচিত হয় কারণ এটি আলমা আটা মূল নীতি সকলের স্বাস্থ্য ব্যবস্থার উন্নয়ন করাকে সমর্থন করেনা।

আফ্রিকাতে, স্বাস্থ্যকেন্দ্র নির্মাণের মাধ্যমে প্রাথমিক স্বাস্থ্যসেবাকে গ্রাম্য এলাকা পর্যন্ত বিস্তৃত করা হয়, যেগুলো শিশু স্বাস্থ্য, পুষ্টি, টিকাদান প্রভৃতি কার্যক্রম করে থাকে। বলা হয়ে থাকে বিশ্ব ব্যাংকের নানা কার্যক্রম উত্থাপনের পরে প্রাথমিক স্বাস্থ্যসেবা কার্যক্রমে প্রভাব পড়েছে।

লক্ষ্য এবং নীতি
প্রাথমিক স্বাস্থ্যসেবার মূল লক্ষ্য হলো সকলের জন্য উন্নত স্বাস্থ্যসেবা নিশ্চিত করা। এজন্য বিশ্ব স্বাস্থ্য সংস্থা, এই লক্ষ্য পূরণের উদ্দেশ্যে ৫টি মৌলিক উপাদান নির্বাচন করেছে:
 স্বাস্থ্যে ব্যতিক্রম এবং সামাজিক অসমতা কমানো (সার্বজনীন সেবা);
 জনগণের প্রয়োজন এবং প্রত্যাশার ভিত্তিতে স্বাস্থ্যসেবা আয়োজন (সেবা প্রদান);
 সকল খাতে স্বাস্থ্যকে অন্তর্ভুক্ত করা;
 নীতির কথা মানা; এবং
 স্টেকহোল্ডার অংশগ্রহণকারীদের সংখ্যা বৃদ্ধি।

এই উপাদানগুলোর পেছনে প্রাথমিক স্বাস্থ্যসেবা উন্মুক্ত করার জন্য "আলমা আটা ঘোষণা"র নীতির একটি সিরিজ রয়েছে:
 স্বাস্থ্যসেবা প্রদানে সমতা – এই নীতি অনুসারে প্রাথমিক সেবা এবং কোন সমাজের স্বাস্থ্য সমস্যা সমাধানের জন্য নেয়া কার্যক্রমগুলো লিঙ্গ, বয়স, রঙ, অবস্থান এবং সামাজিক মর্যাদার সকলকে সমানভাবে প্রদান করতে হবে।
 সাম্প্রদায়িক অংশগ্রহণ – 
 মানব স্বাস্থ্য সম্পদ উন্নয়ন – 
 সঠিক প্রযুক্তির ব্যবহার – চিকিৎসা প্রযুক্তি প্রদান করা হবে যেগুলো সংস্কৃতভাবে সমাজে গ্রহনীয়, সুলভ, এবং সাশ্রয়ী মূল্যের। এমন প্রযুক্তির মাঝে রয়েছে ঠান্ডা প্রতিষেধক সংরক্ষণের জন্য রেফ্রিজারেটর। 

সর্বশেষ, প্রাথমিক স্বাস্থ্যসেবা কোন অল্প সময়ের কার্যক্রম নয়, বরং এটি হলো একটি চলন্ত কার্যক্রম যা দুর্বল স্বাস্থ্যের জন্য দায়ী এমন জীবনযাত্রা ও অর্থনৈতিক অবস্থাকে উন্নত করার লক্ষ্যে কাজ করে। 

প্রচেষ্টা
প্রাথমিক স্বাস্থ্যসেবা গুরুত্বপূর্ণ অবদান রেখেছে স্বাস্থ্যে, এমনকি চরম অর্থনৈতিক এবং রাজনৈতিক পরিস্থিতিতেও।

যদিও আলমা-আটা সম্মেলনে যে সিদ্ধান্ত নেয়া হয় সেটিকে প্রাথমিক স্বাস্থ্যসেবার লক্ষ্য পূরণে বিশ্বাসযোগ্য ও সম্ভাবনাময় মনে হয়, কিন্তু এটি সারা বিশ্বে নানা সমালোচনা ও মতামতের জন্ম দেয়। অনেকে বিরোধিতা করে বলে যে ঘোষণাটির কোন পরিষ্কার লক্ষ্য ছিলনা, অনেক বিস্তৃত ছিল, এবং খরচ ও সাহায্যের প্রয়োজন থাকায় এটি পূরণ করা সম্ভব নয়। যার ফলে, প্রাথমিক স্বাস্থ্যসেবা বিভিন্ন ভাগে বিভক্ত হয়েছে; এটিকে নির্বাচিত প্রাথমিক স্বাস্থ্যসেবা বলা হয়।

নির্বাচিত প্রাথমিক স্বাস্থ্যসেবা
১৯৭৮ সালের আলমা আটা সম্মেলনের পর, কয়েকটি উদ্বেগ নিয়ে আলোচনার জন্য ১৯৭৯ সালে রকেটফেলার ফাউন্ডেশন এটির বেল্লাগিয়ো সম্মেলন কেন্দ্রে একটি সম্মেলনের আয়োজন করে। এখানে, বিস্তৃত প্রাথমিক স্বাস্থ্যসেবার পরিবর্তে নিবার্চিত প্রাথমিক স্বাস্থ্যসেবার চিন্তা উপস্থাপন করা হয়। এটি ছিলো জুলিয়া ওয়াশ এবং কেন্নেথ এস. ওয়ারেনের লিখিত কাগজের উপর ভিত্তি করে, যেটির নাম “সিলেক্টিভ প্রাইমারি হেলথ কেয়ার, এন ইন্টারিম স্ট্র্যাটেজি ফর ডিজিস কন্ট্রোল ইন ডেভেলপিং কান্ট্রিস”।Walsh, Julia A., and Kenneth S. Warren. 1980. Selective primary health care:An interim strategy for disease control in developing countries. Social Science & Medicine. Part C: Medical Economics 14 (2):145-163 প্রাথমিক স্বাস্থ্যসেবা থেকে নতুন এই কাঠামো অর্থনীতির ক্ষেত্রে বেশি উপযোগী ছিল কারণ এটি স্বাস্থ্যের নির্দিষ্ট ক্ষেত্রগুলোকেই শুধু লক্ষ্য করে, এবং খরচ ও কার্যকারিতার ভিত্তিতে সবচেয়ে কার্যকরী চিকিৎসা কার্যক্রমকে নির্বাচন করে। নির্বাচিত প্রাথমিক স্বাস্থ্যসেবার একটি প্রধান বা উল্লেখযোগ্য উদাহরণ হলো "গোবি" (গ্রোথ মনিটরিং, ওরাল রিহাইড্রেশন, ব্রিস্টফিডিং, এন্ড ইমুনাইজেশন), যা উন্নয়নশীল দেশগুলোর প্রধান রোগগুলো প্রতিরোধ করার দিকে বিশেষ নজর রাখে।

প্রাথমিক স্বাস্থ্যসেবা এবং জনসংখ্যার বার্ধক্যতা
বৈশ্বিক প্রবণতা অনুসারে, ২০২৫ সালের মাঝে ৬০ বছর বয়সী এবং ষাটোর্ধ ব্যক্তির সংখ্যা বেড়ে দ্বিগুণ হয়ে যাবে, প্রাথমিক স্বাস্থ্যসেবা তাই জনসংখ্যা বার্ধক্যতার পরিণতি সম্পর্কে ইতিমধ্যেই বিবেচনা করছে। বিশেষ করে, ভবিষ্যতে উন্নয়নশীল দেশগুলোতে থাকা বয়স্ক লোকেরা বার্ধক্যকে প্রতিরোধ করার জন্য প্রস্তুত নয়। তাছাড়া, তাদের কমপক্ষে একটি রোগ থাকার সম্ভাবনা খুব বেশি, যেমন বহুমূত্র রোগ।World Health Organization. Older people and Primary Health Care (PHC). Accessed 16 June 2011.

প্রাথমিক স্বাস্থ্যসেবা এবং মানসিক স্বাস্থ্য
কিছু বিচারব্যবস্থায় সাধারণ মানসিক স্বাস্থ্যের সনাক্তকরণ, রোগ নির্ণয় এবং চিকিৎসা প্রধানে স্বাস্থ্যসেবাসমূহ পরিকল্পনা ও পরিচালনা করার জন্য প্রাথমিক স্বাস্থ্যসেবার নীতিকে প্রয়োগ করা হয়।Department of Health, Provincial Government of the Western Cape. Mental Health Primary Health Care (PHC) Services.  Accessed 16 June 2011. আলমা আটাতে হওয়া সরকারি সম্মেলনে, সিদ্ধান্ত নেয়া হয় যে প্রাথমিক স্বাস্থ্যসেবার বিবেচনায় মানসিক স্বাস্থ্যকে গুরুত্ব দিতে হবে। যদিও, আলমা আটার ঘোষণায় এই ঘটনার কোন নথি ছিলনা। এই ঝামেলার কারণে সঠিক অর্থ পেতে এটি অসামর্থ্য হয়, যদি এটি ঘোষণার অন্তর্ভুক্ত হতো তবুও এটিকে পরিবর্তন করতে আরেকটি সম্মেলন ডাকার দরকার হতো।

যে সকল ব্যক্তির মানসিক সমস্যা আছে তারা সাধারণ মানুষদের থেকে কম বাঁচে, তারা যত বছর বাঁচার কথা তার থেকে দশ - পঁচিশ বছর কম বাঁচে। বিশেষত যাদের মানসিক সমস্যা রয়েছে তাদের মৃত্যুর একটি প্রধান কারণ কার্ডিয়োভাস্কুলার রোগ।

আরও দেখুন
 জরুরি অবস্থা
 জনস্বাস্থ্য

 তথ্যসূত্র 

বিষয়শ্রেণী:সামাজিক বৈষম্য
বিষয়শ্রেণী:স্বাস্থ্যসেবা কেন্দ্রের ধরন